**Obecné zastupiteľstvo v Olovároch na základe § 6 ods. 1 zák. č. 369/1990 Zb. o obecnom zriadení v znení neskorších predpisov a zák. č. 582/2004 Z. z. a zákona č. 286/2012 Z. z. o miestnych daniach a miestnom poplatku za komunálne odpady a drobné stavebné odpady**

**v y d á v a**

**pre územie obce Olováry toto**

***Všeobecne záväzné nariadenie***

***Obce OLOVÁRY***

 **č. 3/2019**

 ***o miestnych daniach a miestnom poplatku za komunálne odpady a drobné stavebné odpady na území obce Olováry na rok 2020 a na ďalšie zdaňovacie obdobia***

 **I. Časť**

**§ 1**

 **Úvodné ustanovenia**

1. Toto všeobecne záväzné nariadenie (ďalej len "VZN") upravuje podrobne podmienky ukladanie miestnych daní a miestneho poplatku za komunálne odpady a drobné stavebné odpady (ďalej len "miestne dane a miestny poplatok") na území obce Olováry s účinnosťou od 01.01.2020, ktorý je zdaňovacím obdobím:
2. Obec Olováry na svojom území ukladá tieto miestne dane:
	1. daň z nehnuteľnosti
	2. daň za psa
	3. daň za nevýherné hracie prístroje
3. Základné ustanovenie o zdaňovaní pozemkov, stavieb a bytov sú uvedené v druhej časti zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v platnom znení, ktoré upravujú daňovníka dane z nehnuteľností, predmet dane z nehnuteľností, ktoré môže obce týmto všeobecne záväzným nariadením zvýšiť alebo znížiť, oslobodenie vybraných druhov pozemkov a zníženie správcom dane, vznik a zánik daňovej povinnosti, povinnosť predkladania daňového priznania, vyrubenie a platenie dane.

**II. Časť**

 **§ 2**

 **Daň z pozemkov**

1. Daňovníkom dane z pozemkov sú tí, ktorí sú uvedení v ustanovení § 5 zákona o miestnych daniach.
2. Predmetom dane z pozemkov sú pozemky na území obce Olováry v členení podľa § 6 ods. 1 až 7 zákona o miestnych daniach.
3. Základom dane z pozemkov pre pozemky druhu orná pôda, chmeľnice, vinice, ovocné sady a trvalé trávne porasty je hodnota pozemku bez porastov určená vynásobením výmery pozemkov v m2 a hodnoty pôdy za 1 m2 pre obec Olováry uvedenej v prílohe č. 1 zákona č. 582/2004 o miestnych daniach a miestnom poplatku za komunálne odpady a drobné stavebné odpady v platnom znení.

- orná pôda – **0,2944 €/m2**

- TTP – **0,0640 €/m2**

* 1. orná pôda, chmeľnice, vinice, ovocné sady, trvalé trávnaté porasty,
	2. záhrady,
	3. zastavané plochy a nádvoria, ostatné plochy,
	4. lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy,
	5. stavebné pozemky.
1. Základom dane z pozemkov pre lesné pozemky, na ktorých sú hospodárske lesy, rybníky s chovom rýb a za ostatné hospodársky využívané vodné plochy je hodnota pozemku bez porastov určená vynásobením výmery pozemkov v m2 a hodnoty pozemku zistenej na 1 m2 podľa platných predpisov o stanovení všeobecnej hodnoty majetku.
2. Základom dane z pozemkov pre pozemky druhu záhrada, zastavané plochy a nádvoria, stavebné pozemky a ostatné plochy je hodnota pozemku určená vynásobením výmery pozemkov v m2 a hodnoty pozemkov za 1 m2 uvedenej v prílohe č. 2 zákona č. 582/2004 o miestnych daniach a miestnom poplatku za komunálne odpady a drobné stavebné odpady v platnom znení .
Olováry – obec s počtom obyvateľov do 1000

- stavebné pozemky **13,2775 €/m2**

 - záhrady **01,3277 €/m2**

- zastavané plochy a nádvoria **01,3277 €/m2**

 - ostatné plochy s výnimkou stavebných pozemkov  **01,3277 €/m2**

1. Ročná sadzba dane z pozemkov je v celej obci /§ 8 ods. 2 zákona o miestnych daniach/ nasledovná:
2. orná pôda, chmeľnice, vinice, ovocné sady, trvalé trávne porasty **0,80 % zo základu dane**
3. záhrady **0,30 % zo základu dane**
4. zastavané plochy a nádvoria, ostatné plochy **0,30 % zo základu dane**
5. lesné pozemky na ktorých sú hospodárske lesy, rybníky s chovom rýb a ostatné hospodársky využívané vodné plochy **1,20 % zo základu** **dane**
6. stavebné pozemky **0,30 % zo základu dane**

 **§ 3
Daň zo stavieb**

1. Predmetom dane zo stavieb sú stavby na území obce Olováry, ktoré majú jedno alebo viac nadzemných podlaží alebo ich časti spojené so zemou pevným základom, na ktoré bolo vydané kolaudačné rozhodnutie ak sa takéto rozhodnutie nevydalo, tie stavby alebo ich časti, ktoré sa skutočne užívajú. Ak bolo na stavbu vydané kolaudačné rozhodnutie, na daňovú povinnosť nemá vplyv skutočnosť, že sa stavba prestala užívať.
2. Základom dane zo stavieb je výmera zastavanej plochy v m2. Zastavanou plochou sa rozumie pôdorys stavby na úrovni najrozsiahlejšej nadzemnej časti stavby.
3. Ročná sadzba dane zo stavieb je za každý aj začatý m2 zastavanej plochy nasledovná:
4. za stavby na bývanie a drobné stavby, ktoré majú doplnkovú funkciu pre hlavnú stavbu **0,036 €/m2**
5. za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu **1,30 €/m2**
6. za chaty a stavby na individuálnu rekreáciu **0,10 €/m2**
7. za samostatné stojace garáže **0,13 €/m2**
8. za stavby hromadných garáží **0,25 €/m2**
9. za stavby hromadných garáží umiestnených pod zemou **0,20 €/m2**
10. za priemyselné stavby a stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu **1,00 €/m2**
11. za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a so zárobkovou činnosťou **1,30 €/m2**
12. za ostatné stavby neuvedené v písmenách a) až h) **0,015 €/m2**
13. K sadzbe dane podľa § 3 ods. 4 tohto všeobecne záväzného nariadenia sa určuje príplatok pri viacpodlažných stavbách o  **0,033 €/m2** za každý aj začatý m2 podlahovej plochy za každé ďalšie podlažie okrem prvého nadzemného podlažia.
14. Ak stavba slúži na viaceré účely, na ktoré sú určené rôzne sadzby dane podľa ods. 3 a príplatok za podlažie podľa ods. 4, daň sa vypočíta ako súčet pomerných častí dane. Pomerná časť dane sa vypočíta ako súčin zastavanej plochy stavby, pomernej časti základu dane a sadzby dane na príslušný účel využitia stavby. Pomerná časť základu dane sa zistí ako pomer podlahovej plochy časti stavby využívanej na jednotlivý účel využitia k celkovej podlahovej ploche stavby.

**§ 4
 Oslobodenie od dane a zníženie dane**

* 1. Od dane sú oslobodené:
1. pozemky, stavby, byty a nebytové priestory vo vlastníctve obce
2. pozemky, na ktorých sú cintoríny
3. Stavby a pozemky slúžiace pre RKC:
	* stavby alebo ich časti slúžiace RKC na vykonávanie náboženských obradov
	* stavby a ich časti slúžiace na úradovanie osôb, ktoré sú poverené duchovnou prácou,
	* pozemky tvoriace jeden funkčný celok s hore uvedenými stavbami alebo ich časti
	* stavby slúžiace školám, školským zariadeniam a zdravotníckym zariadeniam
4. v prípade iných organizácií, na základe písomnej žiadosti vo výške schválenej OZ Olováry
5. Daň za stavbu využívanú výlučne na bývanie vo vlastníctve fyzickej osoby staršej ako 64 rokov sa znižuje o 50%.Ostatné stavby vo vlastníctve takej osoby s tým nie sú dotknuté.
6. Na stavba ktorá je zároveň aj sídlom firmy , právnickej osoby alebo iného podnikania sa úľava neuplatňuje.

**§ 5**

 **Vyrubovanie dane, vznik a zánik daňovej povinnosti**

1. Daňová povinnosť vzniká 1. januára zdaňovacieho obdobia nasledujúceho po zdaňovacom období, v ktorom daňovník nadobudol nehnuteľnosť do vlastníctva a zaniká 31. decembra zdaňovacieho obdobia, v ktorom daňovníkovi zanikne vlastníctvo k nehnuteľnosti. Ak sa daňovník stane vlastníkom nehnuteľností 1. januára bežného zdaňovacieho obdobia, vzniká daňová povinnosť týmto dňom. Pre vyrubenie dane z nehnuteľnosti je rozhodujúci stav k 1. januáru zdaňovacieho obdobia. Na zmeny skutočností rozhodujúcich pre daňovú povinnosť, ktoré nastanú v priebehu zdaňovacieho obdobia, sa neprihliada.
2. Fyzická alebo právnická osoba v priebehu príslušného zdaňovacieho obdobia je povinná oznámiť správcovi dane skutočnosti rozhodujúce pre vznik alebo zánik daňovej povinnosti k dani z nehnuteľností a každú z týchto skutočností do 30 dní odo dňa, keď tieto skutočnosti alebo ich zmeny nastali.
3. Daňové priznanie k dani z nehnuteľnosti (ďalej len priznanie) je daňovník povinný podať príslušnému správcovi dane do 31. januára toho zdaňovacieho obdobia, v ktorom mu vznikla daňová povinnosť, ak tento zákon neustanovuje inak a v ďalších zdaňovacích obdobiach do tohto termínu, len ak nastali zmeny skutočností rozhodujúcich na vyrubenie dane z nehnuteľnosti. Za zmeny skutočností rozhodujúcich na vyrubenie dane sa nepovažuje zmena sadzieb dane z nehnuteľností. Ak je pozemok, stavba, byt a nebytový priestor v bytovom dome v spoluvlastníctve viacerých osôb (§ 5 ods. 4, § 9 ods. 3, a § 13 ods. 2), priznanie podá každá fyzická osoba alebo právnická osoba. Ak sa spoluvlastníci dohodnú, priznanie podá ten, koho dohodou určili spoluvlastníci, pričom túto skutočnosť musia písomne oznámiť správcovi dane pred uplynutím lehoty na podanie daňového priznania.
4. Daňovník je povinný v priznaní uviesť všetky skutočnosti rozhodujúce na výpočet dane a daň si sám vypočítať.
5. Daňovník, ak ide i fyzickú osobu, je povinný v priznaní uviesť aj meno, priezvisko, titul, adresu trvalého pobytu, rodné číslo a k ide o právnickú osobu je povinný uviesť aj obchodné meno alebo názov, identifikačné číslo a sídlo. Súčasne je daňovník povinný vyplniť všetky údaje podľa daňového priznania. Osobné údaje podľa tohto odseku sú chránené podľa osobitného predpisu.
6. Daň z nehnuteľnosti vyrubuje správca dane každoročne podľa stavu k 1.1. príslušného zdaň. Obdobia. Pri dohode spoluvlastníkov správca dane vyrubí daň tomu spoluvlastníkovi, ktorý na základe ich dohody podal priznanie podľa § 19 ods. 2 zákona o miestnych daniach.

**§ 7**

 **Platenie dane**

* + - 1. Vyrubená daň z nehnuteľnosti je splatná do 15 dní odo dňa nadobudnutia právoplatnosti rozhodnutia o výške dane , ak tento zákon neustanovuje inak.
			2. Správca dane určuje platenie vyrubenej dane v štyroch splátkach, a to najneskôr:
	+ 1. splátka do 31.03.
	+ 2. splátka do 30.06.
	+ 3. splátka do 30.09.
	+ 4. splátka do 30.11.
		- 1. Ak ročná daň vyrubená fyzickej osobe nepresahuje 330,- € a právnickej osobe 5000,- €, je splatná naraz do 15 dní od nadobudnutia právoplatnosti platobného výmeru.

 **III. Časť**

**§ 8**

 **DAŇ ZA PSA**

* + - * 1. Predmetom dane za psa je pes starší ako 6 mesiacov chovaný fyzickou alebo právnickou osobou.
				2. Predmetom dane za psa nie je:
1. pes chovaný na vedecké účely a výskumné účely,
2. pes so špeciálnym výcvikom na sprevádzanie nevidomej osoby
	* + - 1. Daňovníkom je fyzická alebo právnická osoba ktorá je:
3. vlastníkom psa
4. držiteľom psa, ak sa nedá preukázať, kto psa vlastní
	* + - 1. Základom dane je počet psov.
				2. Sadzba dane je **5,00 €/**rok za každého psa , takto určená sadzba dane platí za každého ďalšieho psa u toho istého daňovníka.
				3. Daňová povinnosť vzniká prvým dňom kalendárneho mesiaca nasledujúceho po mesiaci, v ktorom daňovník nadobudol psa a zaniká prvým dňom mesiaca nasledujúceho po mesiaci, v ktorom daňovník už nie je vlastníkom alebo držiteľom psa.
				4. Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti a v tejto lehote zaplatiť daň na zdaňovacie obdobie, alebo pomernú časť dane na zostávajúce mesiace zdaňovacieho obdobia, v ktorom vznikla daňová povinnosť.
				5. Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti podľa odst. 6, správca dane vráti pomernú časť dane za zostávajúce mesiace zdaňovacieho obdobia, za ktoré bola daň zaplatená.
				6. Obec po prvý krát vyrubí daň platobným výmerom . Vyrubená daň je splatná do 15 dní odo dňa nadobudnutia právoplatnosti platobného výmeru. V ďalších zdaňovacích obdobiach je daň na zdaňovacie obdobie splatná bez vyrubenia do 31. januára príslušného zdaňovacieho obdobia.

**IV. Časť**

**§ 9**

**DAŇ ZA UŽÍVANIE VEREJNÉHO PRIESTRANSTVA**

* + - * 1. Predmetom dane za užívanie verejného priestranstva je osobitné užívanie verejného priestranstva.
				2. Verejným priestranstvom na účely tohto zákona sú verejnosti prístupné pozemky vo vlastníctve obce. Verejným priestranstvom na účely tohto zákona nie sú pozemky, ktoré obec prenajala podľa osobitného zákona.
				3. Osobitným užívaním verejného priestranstva sa rozumie umiestnenie zariadenia slúžiaceho na poskytovanie služieb, umiestnenie stavebného zariadenia, predajného zariadenia, umiestnenie skládky, trvalé parkovanie vozidla a podobne.
				4. Daňovníkom je fyzická alebo právnická osoba, ktorá verejné priestranstvo užíva.
				5. Základom dane za užívanie verejného priestranstva je výmera užívaného verejného priestranstva v m2.
				6. Sadzbu dane za užívanie verejného priestranstva určí obec v eurách za každý aj začatý m2 osobitne užívaného verejného priestranstva a za každý aj začatý deň.

Sadzba dane sa určuje nasledovne : **0,10 €/deň/m2**

* + - * 1. Daňová povinnosť vzniká dňom začatia užívania verejného priestranstva. Užívanie verejného priestranstva musí byť vopred odsúhlasené so správcom dane.
				2. Daňová povinnosť zaniká dňom, skončenia užívania verejného priestranstva, keď je verejné priestranstvo uvoľnené a uvedené do pôvodného stavu. Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti, správca dane vráti pomernú časť dane za zostávajúce zdaňovacie obdobie, za ktoré bola daň zaplatená.
				3. Daň za užívanie verejného priestranstva je splatná najneskôr do 15 dní odo dňa nadobudnutia právoplatnosti platobného výmeru.
				4. Oslobodenie od dane sa vzťahuje na kultúrne a športové akcie usporiadané na verejnom priestranstve bez vstupného alebo za akciu, ktorej celý výťažok je určený na charitatívne, športové a verejnoprospešné účely.

**V. Časť**

 **§ 10**

**DAŇ ZA NEVÝHERNÉ HRACIE PRÍSTROJE**

1. Predmetom dane za nevýherné hracie prístroje sú hracie prístroje, ktoré sa spúšťajú alebo prevádzkujú za odplatu, pričom tieto hracie prístroje nevydávajú peňažnú výhru a sú prevádzkované v priestoroch prístupných verejnosti (ďalej len "nevýherné hracie prístroje").
2. Nevýherné hracie prístroje sú:
	1. elektronické prístroje na počítačové hry,
	2. mechanické prístroje, elektronické prístroje, automaty a iné zariadenia na zábavné hry.
		* + 1. Daňovníkom je fyzická osoba alebo právnická osoba, ktorá nevýherné hracie prístroje prevádzkuje.
				2. Základom dane je počet nevýherných hracích prístrojov.
				3. Sadzba dane je 34 € za jeden nevýherný hrací prístroj a kalendárny rok.
				4. Daňová povinnosť vzniká dňom začatia prevádzkovania nevýherných hracích prístrojov a zaniká dňom ukončenia ich prevádzkovania.
				5. Daňovník je povinný oznámiť vznik daňovej povinnosti správcovi dane do 30 dní odo dňa vzniku daňovej povinnosti. Obec vyrubí daň platobným výmerom. Vyrubená daň je splatná do 15 dní odo dňa nadobudnutia právoplatnosti platobného výmeru. Ak daňová povinnosť zanikne v priebehu zdaňovacieho obdobia a daňovník túto skutočnosť oznámi správcovi dane najneskôr do 30 dní odo dňa zániku daňovej povinnosti, správca dane vráti pomernú časť dane za zostávajúce dni zdaňovacieho obdobia, za ktoré bola daň zaplatená. Oznamovaciu povinnosť si daňovník musí splniť písomným oznámením, ktoré doručí osobne alebo doporučeným listom na Obecný úrad v Olovároch.
				6. Na účely výberu dane prevádzkovateľ je povinný viesť nasledovnú preukaznú evidenciu ohľadne každého nevýherného hracieho prístroja osobitne:
3. výrobné číslo nevýherného hracieho prístroja,
4. dátum umiestnenia a začatia prevádzkovania hracieho prístroja,
5. názov firmy, resp. meno podnikateľa a adresu.

**VI. Časť**

**§ 11**

**MIESTNY POPLATOK ZA KOMUNÁLNE ODPADY A DROBNÉ STAVEBNÉ ODPADY**

Obec Olováry ustanovuje s účinnosťou **od 1. januára 2020** miestny poplatok za komunálne odpady a drobné stavebné odpady.

1. Pôvodcom odpadu je každý, koho činnosťou odpad vzniká, alebo ten , kto vykonáva úpravu odpadmi , pokiaľ ich výsledkom je zmena povahy alebo zloženia týchto odpadov.
2. Držiteľ odpadu je pôvodca odpadu , fyzická osoba alebo právnická osoba, u ktorej sa odpad nachádza.
3. Miestny poplatok (ďalej len “poplatok“) sa platí za komunálne odpady a drobné stavebné odpady, ktoré vznikajú na území obce.
4. Poplatok platí:
	1. fyzická osoba, ktorá má v obci trvalý pobyt alebo prechodný pobyt alebo ktorá je na území obce oprávnená užívať pozemnú stavbu alebo jej časť, alebo objekt, ktorý nie je stavbou alebo záhradu, vinicu ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len nehnuteľnosť)
	2. právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,
	3. podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.
5. Platiteľom poplatku je vlastník, správca alebo nájomca nehnuteľnosti, ak je nehnuteľnosť v spoluvlastníctve viacerých vlastníkov, je platiteľom zástupca alebo správca určený spoluvlastníkmi. Ak si vlastníci neurčia zástupcu alebo správcu, určí platiteľa obec.
6. Zdaňovacím obdobím je 1 rok.
7. Sadzba miestneho paušálneho poplatku za zber, prepravu a zneškodňovanie odpadov a drobných stavebných odpadov je vo výške **20,00 €/osoba**.
8. Pre zber komunálneho odpadu obec stanovuje jednu veľkosť zberných nádob - zberná nádoba 110 l
9. Platitelia poplatku sú povinní obci ohlásiť:
10. svoje meno, priezvisko, dátum narodenia, adresu trvalého pobytu, adresu prechodného pobytu
11. identifikačné údaje iných osôb, ak za ne plní povinnosti poplatníka
12. ak je poplatníkom právnická osoba alebo podnikateľ názov alebo odchodné meno, sídlo alebo miesto podnikania, identifikačné číslo
13. všetky zmeny a zmeny v identifikačných údajoch platiteľov, ktoré sú rozhodné pre správne určenie výšky poplatku a to najneskôr do jedného mesiaca odo dňa, keď táto skutočnosť nastala (narodenie, úmrtie, prisťahovanie, odsťahovanie, Vznik a zánik PO a FO - podnikateľov, zmena počtu zamestnancov u PO a FO - podnikateľov).
14. Oslobodenie od poplatku je možné priznať za osoby trvalo prihlásené k pobytu v Olovároch, ktoré sú prechodne prihlásené a trvalo bývajúce v inej obci, ktorej platia poplatok za odpady. Súčasne Obec Olováry zašle oznam o oslobodení od poplatkov príslušnej obci.
15. Interval odvozu komunálnych odpadov – každých 14 dní podľa zmluvy so spracovateľom odpadu.

**§ 12**

Obec Olováry na základe zákona č.79/2015 Z. z. v súčinnosť so zákonom č.582/2004 Z. z. §78 odseku 1, písm. c určuje sadzbu poplatku za drobný stavebný odpad vo výške 0,015 € za 1 kilogram drobných stavebných odpadov bez obsahu škodlivín.

**VII. Časť**

**§ 13**

**Záverečné ustanovenia**

1. Pokiaľ v tomto všeobecne záväznom nariadení nie je podrobnejšia úprava, odkazuje sa na zákon o miestnych daniach č. 582/2004 Z. z. a zákon SNR č. 511/1992 Zb. o správe daní a poplatkov v znení neskorších predpisov.
2. **Na tomto VZN č. 3/2019 sa uznieslo obecné zastupiteľstvo v Olovároch dňa 15.12.2019**
3. Toto všeobecne záväzné nariadenie nadobúda účinnosť **dňa 01. 01. 2020**.
4. Daňové konanie sa riadi zákonom SNR č. 511/1992 Zb. o správe daní a poplatkov v znení neskorších predpisov.

**Návrh VZN bol vyvesený na úradnej tabuli Obecného úradu dňa 02. 12. 2019**

 Zvesený dňa 15. 12. 2019

Zverejnený na webovom sídle obce www.olovary.ferar.sk

 Jozef Vízi

 starosta obce